مۆنتانا

مۆنتانا (بە ئینگلیزی:Montana) لە ساڵی ١٨٨٩ پەیوەندی بە یەکێتیی ئەمریکاوە کردووە و بووە ٤١ھەمین ویلایەت کە پەیوەندی بە ویلایەتە یەکگرتووەکانی ئەمریکاوە دەکات. لە ڕووی ڕووبەرەوە چوارەم ویلایەتە، لە ڕووی ژمارەی دانیشتووانیشەوە ٤٤ھەمین ویلایەتە. مۆنتانای ئەمریکا یەکەم ویلایەتی ئەمریکا بوو کە مافی دەنگدانی بە ژنان بەخشی. سەرەڕای ڕووبەرە فراوانەکەی، ژمارەی دانیشتووانەکەی تەنھا نزیکەی یەک ملیۆنە، ئەمەش وای کردووە کە یەکێک بێت لەو ویلایەتانەی ئەمریکا کە کەمترین چڕی دانیشتووانی تێدایە.

مۆنتانای ئەمریکا دەکەوێتە باکووری ئەمریکا و لەسەر سنووری وڵاتی کەنەدا. لە بەشەکانی ڕۆژاوای ویلایەتەکەدا چەندین لووتکەی شاخ (لە باکووری شاخەکانی ڕۆکی) ھەیە و ئەم شاخانە ناوی خۆیان بەو ویلایەتە بەخشیوە، بەو پێیەی وشەی «مۆنتانا» لە زمانی ئیسپانیدا بە واتای شاخ دێت. مۆنتانای ڕووباری ڕۆی ھەیە کە یەکێکە لە بچووکترین ڕووبارەکانی جیھان.

ئابووری ویلایەتەکە بە پلەی یەکەم لەسەر کشتوکاڵ و داربڕین و دەرھێنانی کانزاکان دامەزراوە. ھەروەھا ئەم ویلایەتە ھەندێک لە گرنگترین شوێنە گەشتیارییەکانی ئەمریکای ھەیە، وەک پارکە نەتەوەیییەکەی گلاسیێر، سێ لە پێنج دەروازەی چوونە ژوورەوە بۆ پارکە نەتەوەیییەکەی یێڵۆوستۆن و شوێنی شەڕی بیگھۆرن بچووک، ئەمەش وای کردووە ویلایەتەکە ببێتە شوێنێکی گەشتیاری بۆ ملیۆنان سەردانیکەر ساڵانە.

 سەرچاوەکان 

پۆل:مۆنتانا
پۆل:ویلایەتەکان و مەڵبەندەکان، دامەزرانی ١٨٨٩
پۆل:ویلایەتەکانی ئامریکا